น้ำท่วมเกษตรกรรมเสียหาย6พันล้าน
ศูนย์วิจัยกสิกรฯประเมินอุทกภัยทำภาคการเกษตรกรรมเสียหาย6พันล้าน&nbsp;ฉุดจีดีพีไตรมาส4ต่ำกว่าที่คาดการณ์&nbsp;&nbsp;&nbsp;
28 ต.ค. 2553

ศูนย์วิจัยกสิกรฯประเมินอุทกภัยทำภาคการเกษตรกรรมเสียหาย6พันล้าน ฉุดจีดีพีไตรมาส4ต่ำกว่าที่คาดการณ์    
ศูนย์วิจัยกสิกรไทย จำกัด ประเมินความเสียหายเบื้องต้นของเหตุการณ์อุทกภัยครั้งนี้ต่อภาคเกษตรกรรมอาจมีมูลค่าประมาณ 3,000-6,000 ล้านบาท แม้ความเสียหายอาจคิดเป็นเพียงร้อยละ 0.2-0.5 ของจีดีพีภาคเกษตรทั้งปี แต่มีผลกระทบไม่น้อยต่อภาคเกษตรกรรมในไตรมาส 4/2553 โดยความสูญเสียจากอุทกภัยอาจจะฉุดให้จีดีพีภาคเกษตรไตรมาส 4/2553 ต่ำกว่าคาดการณ์เดิมร้อยละ 0.7-1.4          โดยอัตราการขยายตัว (ณ ราคาปีปัจจุบัน) อาจลดลงมาอยู่ที่ร้อยละ 31.4-32.1 จากเดิมที่คาดการณ์ไว้ที่ร้อยละ 32.8 คาดว่าความเสียหายจากภาวะน้ำท่วมครั้งนี้จะส่งผลให้ราคาสินค้าเกษตรมีแนวโน้มสูงขึ้นในช่วงไตรมาสสุดท้ายของปีนี้ต่อเนื่องถึงครึ่งแรกปี 2554 โดยมีแรงหนุนเดิมจากความต้องการในตลาดโลกที่ยังอยู่ในเกณฑ์สูงต่อเนื่อง เนื่องจากประเทศผู้ผลิตและผู้นำเข้าสินค้าเกษตรสำคัญของโลกผลผลิตเกษตรเสียหายจากภาวะอากาศที่ไม่เอื้ออำนวย          อย่างไรก็ตาม อัตราการปรับเพิ่มขึ้นของราคานั้น จะขึ้นอยู่กับพื้นที่ความเสียหาย นับว่าจะสวนทางกับปีปกติที่ในช่วงไตรมาสสุดท้ายจะเป็นช่วงต้นฤดูการผลิตสินค้าเกษตรสำคัญ ซึ่งมักจะมีปริมาณสินค้าเกษตรออกสู่ตลาดมาก ดังนั้น ประเด็นที่น่าสนใจ คือ ราคาที่ปรับสูงขึ้นดังกล่าวจะสามารถชดเชยกับปริมาณผลผลิตที่ลดลงได้หรือไม่ และมากน้อยเพียงใด